Մեր շատ մեծերի պես Միքայել Ախտյանը նույնպես գյուղից քաղաք եկավ՝ իր հետ բերելով գյուղի մաքրությունն ու անաղարտությունը և շարունակեց մնալ հարազատ գյուղի զավակը՝ մտահոգ հայրենի բնաշխարհի ծառ ու ծաղկով, հայրենիքով ու հարազատ ժողովրդով – ահա հատկանիշներ, որոնցով ընթերցողի հիշողության մեջ մնաց և կշարունակի ապրել բանաստեղծ Միքայել Ախտյանը: Իրենց ելույթներում Միքայել Ախտյանի ստեղծագործական ուղու, մարդ տեսակի, լավ ընկերոջ, նվիրյալ բարեկամի ու ծնողի հատկանիշներին անդրադարձ կատարեցին բանաստեղծ-թարգմանիչ Գիվի Շահնազարը, Պետրոս Ադամյանի անվան պետհայդրամայի թատրոնի գեղարվեստական ղեկավար Արմեն Բայանդուրյանը, արձակագիր Ռաֆայել Հրաչյան, Ճանաչված դերասան Ռոբերտ Հովհաննիսյանը և ուրիշներ: